Усе прадметы, за выключэннем беларускай і рускай моваў і літаратур будуць выкладацца па-польску. Настаўнікі большасцю мясцовыя, якія сканчалі адукацыю ў Польшчы. Ёсць пакуль праблемы з падручнікамі, некаторыя з іх прывозяць з Літвы і Польшчы. Што тычыцца саміх вучняў, то сярод іх шмат і дзяцей беларусаў. Бацькі самі выбралі для іх адукацыю. У адной дзяўчынкі, апранутай у харцэрскую форму, я заўважыў на грудзях чырвона-зялёны сучасны дзяржаўны беларускі сцяжок і такі ж герб. Настаўнікі распавядалі, праўда, што ні піянераў, ні БПСМ пакуль у школе няма.